b"\n_START_ARTICLE_\nEls Centristes\n_START_SECTION_\nPrograma\n_START_PARAGRAPH_\nEs consideren un partit centrista i s'oposaren a Bayrou pel seu apropament ideol\xc3\xb2gic a l'esquerra de S\xc3\xa9gol\xc3\xa8ne Royal, i donaren suport Sarkozy. El govern de Fran\xc3\xa7ois Fillon els ced\xc3\xad 4 ministeris: Herv\xc3\xa9 Morin (defensa), Andr\xc3\xa9 Santini (secretari d'estat de la funci\xc3\xb3 p\xc3\xbablica), Val\xc3\xa9rie L\xc3\xa9otard i Christian Blanc (dues secretaries d'estat)._NEWLINE_El seu programa es basa en la instauraci\xc3\xb3 d'una economia social de mercat, conciliant liberalisme i solidaritat i amb la creaci\xc3\xb3 d'ocupaci\xc3\xb3, redistribuci\xc3\xb3 de la riquesa i economia fonamentada en treball i innovaci\xc3\xb3. Endem\xc3\xa9s, garantia d'un estat imparcial restaurant el rol del Parlament i promoci\xc3\xb3 de la societat civil i una representaci\xc3\xb3 m\xc3\xa9s justa, la reducci\xc3\xb3 del frac\xc3\xa0s escolar, les c\xc3\xa0rregues socials patronals i laborals, jornada de 35 hores, reducci\xc3\xb3 del deute p\xc3\xbablic, foment de la recerca, reduir el consum d'energia, fomentar els transports p\xc3\xbablics, renovar el tractat constitucional de la UE i garantir-ne m\xc3\xa9s democr\xc3\xa0cia.\n_START_SECTION_\nMoviments associats\n_START_PARAGRAPH_\nEl novembre de 2007 va fer un acord d'associaci\xc3\xb3 inclosa una convenci\xc3\xb3 de finan\xc3\xa7ament amb el grup Fetia Api, de la Polin\xc3\xa8sia Francesa. El setembre del mateix any van crear Jeunesses Centristes, \xc3\xb2rgan de joventut del NC presidit per Damien Abad, i que el setembre de 2008 organitz\xc3\xa0 la primera universitat d'estiu.\n_START_SECTION_\nResultats electorals\n_START_PARAGRAPH_\nA les legislatives de 2007 va presentar entre 84 i 89 candidats, els UDF que no s'uniren a MoDem, dels quals 17 s'uniren a NC. Va obtenir 416.361 vots (2,04%) i 7 escons en primera volta, i 11 en segona volta. A les eleccions municipals i cantonals de 2008 va fer llistes d'alian\xc3\xa7a amb UMP, per\xc3\xb2 tamb\xc3\xa9 amb MoDem (Arr\xc3\xa0s) i independents (Annecy). Finalment, va perdre Blois (al PS), conserva Annecy. Meudon, Montrouge, Vanves, Issy-les-Moulineaux, Vicennes i Drancy, i guanya Agen i Ch\xc3\xa2tellerault. Tamb\xc3\xa9 conserva aquells candidats que s'han presentat amb llistes UMP, aix\xc3\xad com un grup al consell de Par\xc3\xads. _NEWLINE_A les cantonals, perd el conseller del Somme (que passa al PS), conserva Loir i Cher i succeeix UMP al cap del de C\xc3\xb4te d'Or. Obt\xc3\xa9 el 2% a la primera volta i el 2,35% a la segona volta.\n_START_SECTION_\nImplantaci\xc3\xb3 a les col\xc2\xb7lectivitats territorials\n_START_PARAGRAPH_\nEl Nou Centre reivindica una xarxa de 2.500 c\xc3\xa0rrecs locals."